Die lewe, mense en dinge… | Wimpie van der Sandt se blog
Ek sien ek word in sekere sosiale media kringe gekritiseer oor ‘n inskrywing op hierdie blog op 30 Deptember 2010, twee jaar gelede…
Nou twee jaar gelede het baie dinge in my lewe gebeur, ek onthou die dag goed toe ek hierdie betrokke onskrywing gemaak het.
Ek was alreeds sewe maande in Kaapstad en was diep in ‘n geldelike krises, soos ‘n ou maar raak as jy in sewe maande so 20% van jou salaris sien!
My seun was oppad om uit sy skool gesit te word vir wanbetaling van skoolgeld, my huis was drie maande agterstallig, en my kar so vyf maande!
Om te se ek was ietwat gatvol vir die Kaap, musiek en radio is miskien bietjie van ‘n understatement!
Die dag toe ek die blog geskryf het, is ‘n CD van, kom ons se maar net twee ‘minder bekende, of minder goeie’ Kaapse sangeressies op my tafel gesit..
Miskien was ek verkeerd want een was al nommer 1 op ‘n treffersparade…. Go figure!
Ek het gedink dis gemors en geweier om dit te laai. Ek dink vandag nog daar is goeie en minder goeie Afrikaanse musiek
Twee jaar gelede was Julius Malema ‘n grootkop in die ANC en Schabir Schaick in die tronk.
Twee jaar gelede het ek die musiek en radio bedryf gehaat en sommer die Kaap ook… vandag twee jaar later haat ek dit nie meer nie.
Snaaks hoe dinge in twee jaar kan verander, wel sekere dinge!
Twee jaar gelede het ek gedink my dogter is ‘n stubborn tiener en sy het gedink haar pa is verkramp, vandag dink sy ek is okay en ek dink sy is ‘n pragtige inteligente jong vrou…
Twee jaar gelede was die wereld donker, vandag skyn die son.
Twee jaar van nou af gaan ek waarskynlik dink Heineke Meyer is ‘n great afrigter, vandag weet ek nog nie so lekker nie!
Punt is, jy kry goeie Afrikaanse musiek, jy kry slegte Afrikaanse musiek, ons probeer die goeies speel en die slegtes van ons speellys afhou! Dit het nog steeds nie verander nie, ek sal nog steeds nie sekere musiek in my kar speel nie, Engels, Afrikaans, Rock maak nie saak nie, goeie musiek is goeie musiek, gemors is gemors, maak nie saak waste baadjie jy daarvoor aantrek nie!
Hierdie jaar le op sy rug en dis met gemengde gevoelens dat ek die jaar gaan groet.
Dit was ‘n jaar wat in so baie opsigte soveel verskillende uitdagings aan my gestel het, ek kan nie wag dat die jaar einde se kant toe staan nie.
Wat werk aanbetref was dit die geboorte van Bok Radio wat my sal bybly as die hoogtepunt alhoewel die hele Houtstok sage nog te na is om die jaar as suksesvol af te tiek….
Ons het ‘n lang en moeilike paadjie gestap om tot hier te kom, ek is dankbaar vir baie mense wat dit vir ons moontlik gemaak het om tot hier te kon kom…. die letsels wat Houtstok agtergelaat het gaan my nog lank ry, persoonlik sowel as publiek. Soos ek dinge uitgewerk het gaan dit my rofweg nog so twee jaar vat om te recover van die geldelike uitdagings en baie langer om in die openbaar weer daaroor te kan gesels. Maar dis verby en afgehandel en in die gees van versoening wens ek hulle alle sukses en voorspoed vir die toekoms toe.
Intussen het ek die liefde van my lewe raakgeloop en is ek verskriklik dankbaar vir Natisha wat gekom het en my hele denkwyse oor die liefde kom verander het, ek is oneindig lief vir haar en weet sommer ek het my sielsgenoot uiteindelik raakgeloop. Ek sien daarna uit om haar volgende jaar my vrou te maak….
‘n Paar ander dinge moes ek ook noodwendig die jaar groet en mee klaar maak, my tweede jaar in die Kaap sal in my gedagtes voortleef as een van soet en suur….
Baie dankie aan almal wat deel uitgemaak het van die storie van my lewe in 2011, mag 2012 vir almal net die heel beste inhou en mag almal se stoutste verwagtinge die jaar oortref word.
Geniet jou Kersfees en sien jou weer in die nuwe jaar!
‘n Baie lang en soms harde pad maak vanaand om vol sirkel wanneer Bok Radio op ons eie begin uitsaai op FM in die Kaap.
Dis baie emosioneel vir my om my mede omroepers se gesigte te sien en die dringendheid in hulle gesite te bespeur soos die voorbereiding gedoen word vir die groot oomblik vanaand om 12 uur.
Wat ons almal deur is sal seker niemand ten volle kan verstaan nie behalwe ons wat deel was van die hele petalje. Dit lei ‘n nuwe era in sover Bok Radio aanbetref waar ons die geleentheid kry om te wys wat in ons steek en wat ons aan die luisteraars kan bied.
As die Bokspan weet ons lank reeds wat ons kan doen en steek dit ons soms dwars in die krop wanneer die beroep waarvoor ons so lief is en so hard in gewerk het om dit ons loopbaan te maak, soms verkrag word. Dis veral hartseer want ons weet en glo Afrikaners verdien beter…. ons glo ons kan ‘n verskil maak.
Ek is nie iemand wat meer glo daarin om te veel te praat nie. Hoe minder mense van jou besigheid af weet hoe beter. Ons is nie hier om te verdwyn of weggewens te word nie.
Sien vir julle op die lug.
Wanneer ‘n mens ‘n besluit neem oor jou lewe is dit belangrik om te probeer onderskei tussen emosie en realiteit, dis natuurlik makliker om emosie te kies en die realiteit van die lewe eenkant te skuif want mense reageer op emosie.
Ek probeer al geruime tyd om die emosie eenkant toe te skuif wanneer ek besluite neem. Dis veral moeilik wanneer mens nou betrokke is by ‘n saak soos ek obviously is.
Dit breek my hart om te sien hoe my omroepers wat so hard werk getug moet word terwyl ander “omroepers” en ek gebruik die woord baie los….. wegkom met moord, nie net op die lug nie maar ook van die lug af….
Wanneer jy aan iemand naby my vat, dan vat jy aan my, die tyd om te praat sal kom maar niemand is verhewe bo radio nie en van die sogenaamde kunstenaars in die Kaap is om die minste te se, swak ambassadeurs nie net vir Afrikaans nie maar vir die bedryf in die geheel.
Wanneer mense hulle posissie misbruik, wat hulle anyway nie verdien nie, om die lewe vir mede-kunstenaars ondraaglik te maak, net omdat hulle nie ‘n radiostasie ondersteun nie…. dan sien ek ROOI en sal ek uit my pad gaan om te sorg dat ek alles moontlik doen om my eie mense te bevorder…
Die waarheid is ‘n bliksem en om los daarmee om te gaan voorspel niks goed vir diegene wat verkies om dit so te doen nie. Die publiek het almal verstand gekry en die dag wat ek bekend maak wat van hierdie mense se ware KLEURE is gaan die poppe dans. Die publiek verdra nie onregverdigheid nie….. EK OOK NIE!
Moenie my…. of die publiek onderskat nie!